मार्लोकालाई हराएर बार्सिलोना दोस्रो स्थानमा
ला लिगामा बार्सिलोनाले शनिबार रियल मार्लोकालाई १–० ले हराएको छ र यो जितपछि क्लब लिग तालिकाको दोस्रो स्थानमा उक्लिएको छ । बार्सिलोनाका लागि किशोर विन्गर लामिन यामलले खेलको अन्त्यतिर निर्णायक गोल गरे ।
काठमाडौँ — ला लिगामा बार्सिलोनाले शनिबार रियल मार्लोकालाई १–० ले हराएको छ र यो जितपछि क्लब लिग तालिकाको दोस्रो स्थानमा उक्लिएको छ । बार्सिलोनाका लागि किशोर विन्गर लामिन यामलले खेलको अन्त्यतिर निर्णायक गोल गरे ।मार्लोकाले पूरा खेल अवधिमा बार्सिलोनासामु कडा रक्षात्मक खेलको नमुना पेस गरेको थियो । बार्सिलोनाका इल्कयी गुन्डोगन खेलको २४ औं मिनेटमा पेनाल्टीबाट गोल गर्न पनि चुके । खेलको ७३ औं मिनेटमा १६ वर्षीय यामलले गोल गरेका हुन् ।यो जितपछि बार्सिलोनाको २८ अंकबाट ६१ अंक भयो । रियल म्याड्रिड ६६ अंकमा शीर्ष स्थानमा छ । यस्तै जिरोना ५९ अंकमा तेस्रो स्थानमा रहेका छ । 